Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 191/14/5506	Martin, 21.7.2015
EEČ : 2-40-146-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 12.5.2014, spisová značka 3 Pv 191/14/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinená 14. 02. 2014 v čase približne o 15.00 h v okrese Martin, kat. ú. Sučany, v priestoroch stavby diaľnice D1 v úseku Dubná Skala - Turany, zo stavebného objektu zv. XXXXX, spod provizórne prístrešku defektárne, spoločne s XXXXX, nar. XXXXX, a XXXXX, nar. XXXXX, naložili do troch nimi prinesených detských kočíkov 70 ks železných obručí, slúžiacich na zaistenie a vypodloženie kolies nákladných motorových vozidiel, s ktorými následne odišli a odpredali v zberných surovinách, čím spoločnosti XXXXX, a. s., so sídlom XXXXX, Ul. XXXXX, IČO: XXXXX, spôsobili škodu vo výške 250,-- Eur,
pričom uvedeného konania sa dopustila napriek tomu, že bola blokom na pokutu nezaplatenú na mieste č. 15016655 z 03. 12. 2013, právoplatným 03. 12. 2013, Obvodným oddelením Policajného zboru Sučany, OR PZ Martin, postihnutá pre priestupok proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov, drobnú krádež, za čo jej bola uložená pokuta vo výške 30,-- Eur,

Uznesením prokurátora Okresnej prokuratúry Martin zo dňa 12.5.2014, spisová značka 3 Pv 191/14/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 3Pv 191/14 z 12.05.2014, právoplatným 23.05.2014, bolo trestné stíhanie obv. XXXXX, nar. XXXXX, stíhanej pre prečin krádeže podľa § 212 odsek 2 písm. f/ Trestného zákona, podmienečne zastavené a bola jej určená skúšobná doba v trvaní 12 (dvanásť) mesiacov, ktorá uplynula dňa 23.05.2015.

	Z vyžiadaných podkladov z Okresného úradu Martin, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedla v priebehu skúšobnej doby riadny život a nedopustila sa žiadneho protiprávneho konania, čo by poprípade odôvodňovalo rozhodnutie o pokračovaní v trestnom stíhaní. 
	
	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené konštatujem, že obv. XXXXX splnila všetky zákonné podmienky uvedené v ust. § 217 ods. 1 Tr. por., keď vedením riadneho života preukázala nápravu, a teda je možné učiniť záver, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvinenej, a preto som rozhodol tak, ako je uvedené vo výrokovej časti tohto uznesenia. 

	Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor